Rassom Endi Uorxol tomonidan ishlangan Mao Tszedongning portreti Hongkongdagi ochiq savdolarda 12,7 million AQSh dollariga sotildi. Bu haqda Sotheby’s kimoshdi savdo uyi saytida ma’lum qilindi. Avvaliga ochiq savdo tashkilotchilari portretni 11,6-15,5 million dollarga sotishni mo‘ljallashgandi. Yakunda bu amalga oshdi. Portret 1973 yilda ishlangan. Polotnoning o‘lchamlari 127 ga 106,6 santimetrni tashkil etadi. U ipak grafikasi texnikasi yordamida akril bo‘yoqlarida yaratilgan.